ఇన్గ్లోరియస్ బాస్టర్డ్స్ (2005)
"ఇన్గ్లోరియస్ బాస్టర్డ్స్" ఒక 2009 రెండవ ప్రపంచ యుద్ధం చలనచిత్రం, క్వెంటిన్ టారంటినో రచించి దర్శకత్వం వహించారు.దీనిలో బ్రాడ్ పిట్, మెలాని లారెంట్, క్రిస్టోఫ్ వాల్టజ్, ఎలి రోత్ మరియు డైనే క్రుగెర్ నటించారు. ఈ చిత్రం నాజీ జర్మనీ రాజకీయ ఆధిపత్యాన్ని అంతమొందించిన రెండు కథాంశాల గురించి చెప్తుంది, మొదటి పథకాన్ని యువ ఫ్రెంచ్ జెవిష్ సినిమా ప్రొప్రైటర్ (లారెంట్), రెండవదాన్ని లెఫ్టినెంట్ ఆల్డో రైనే (పిట్) నడిపిస్తున్న సైనికమిత్ర బృందం ఆలోచించారు.
1998లో టారంటినో ఈ సినిమాకు స్క్రిప్ట్ రాసినప్పుడే "ఇన్గ్లోరియస్ బాస్టర్డ్స్"కి అంకురార్పణ జరిగింది. టారంటినో ఈ చిత్ర పతాక సన్నివేశం కోసం సతమతం అయ్యి దాన్ని చిత్రీకరించకుండా మధ్యలో ఆపి "కిల్ బిల్" అనే రెండు భాగాలు కలిగిన చిత్రానికి దర్శకత్వం వహించటానికి వెళ్లారు. 2007లో "డెత్ ప్రూఫ్"కి దర్శకత్వం వహించాక ("గ్రైండ్ హౌస్" యొక్క రెండవ భాగం), టారంటినో తిరిగి "ఇన్గ్లోరియస్ బాస్టర్డ్స్"కి పనిచేసారు. 2008 అక్టోబరులో జర్మనీలో $70 మిలియన్ల వ్యయంతో ఈ చిత్ర నిర్మాణం జరిగింది. "ఇన్గ్లోరియస్ బాస్టర్డ్స్" 2009 మే 20 2009 న 62 వ కాన్ ఫిలిం ఫెస్టివల్ లో ప్రదర్శితమైంది, అక్కడ అది ప్రతిష్ఠాత్మకమైన పాం డి'ఆర్ అర్హత కోసం పోటీపడింది. 2009 ఆగస్టులో ఇది అమెరికా సంయుక్త రాష్ట్రాలలో మరియు ఐరోపాలో వెయిన్స్టీన్ కంపెనీ మరియు యూనివర్సల్ స్టూడియోస్ ద్వారా అనేక థియేటర్లలో విడుదల అయింది.
ఈ చిత్రం బాక్స్ ఆఫీస్ దగ్గర విజయాన్ని సాధించి, $320,351,773 నికర ఆదాయాన్ని సంపాదించి, టారంటినో యొక్క చిత్రాలలో ఏ చిత్రం సాధించనంత ఎక్కువ ఆదాయాన్ని సంపాదించిన చిత్రంగా నిలిచిపోయింది. ఇది చాల రకాల అవార్డులు మరియు ప్రతిపాదనలను పొందింది. వాటిలో ఎనిమిది అకాడమీ అవార్డు ప్రతిపాదనలు కూడా ఉన్నాయి. అయన చిత్రీకరించిన హన్స్ లాండాతో క్రిస్టోఫ్ వాల్టజ్ కాన్ ఫిలిం ఫెస్టివల్ లో ఉత్తమ నటుడు అవార్డు గెలుచుకున్నారు, దానితో పాటు BAFTA అవార్డు, గోల్డెన్ గ్లోబ్ మరియు బెస్ట్ సపోర్టింగ్ యాక్టర్ గా అకాడమి అవార్డు కూడా గెలుచుకున్నారు.
1941 లో, నాజీ కలనల్ హాన్స్ లాండా (క్రిస్టోఫ్ వాల్ట్జ్) ఫ్రాన్స్ లోని ఒక పాల ఉత్పాదక కేంద్రంలో ఒక యూదు కుటుంబాన్ని దాచాడన్న ఆరోపణఫై పెరియర్ లాపడైట్ ను (డెనిస్ మేనొచేట్) ప్రశ్నిoచడానికి వస్తాడు. ఆ కుటుంబాన్ని అతని నేలమాళిగలో దాచిన విషయాన్ని లాండా అతనిచేతే చెప్పిస్తాడు. లాండా వెంటనే నాజీ సైనికులను ఆ ఇంట్లోకి వెళ్ళి నేలను పగలగొట్టమని ఆజ్ఞాపిస్తాడు. కౌమారంలో ఉన్న షోసాన్న (మెలాని లారెంట్) తప్ప ఆ కుటుంబం మొత్తం చంపబడుతుంది, ఆమెను లాండా తప్పిస్తాడు.
1944 వసంత ఋతువులో, Lt. ఆల్డో రైనే (బ్రాడ్ పిట్) ఒక బృహత్కార్యం కోసం 8 మంది జూయిష్ అమెరికన్ సైనికులను ఒక బృందంగా ఇటలీలో శత్రు శ్రేణుల వెనక, జర్మన్ సేవకులకు భయం పుట్టించేదానికి నియమిస్తాడు. ఆ సైనికులు ఒక్కొక్కరు అతనికి వంద నాజీ కపాలాలు తెచ్చి ఇవ్వాలని ఆజ్ఞాపిస్తాడు. వాళ్ళు "టేక్ నో ప్రిజనర్స్" అనే ఒక దృక్పధంతో నడచి 'బాస్టర్డ్స్' అని ప్రాచుర్యంలోకి వస్తారు. 'బాస్టర్డ్స్' జరిపిన ఒక దాడిలో తప్పించుకున్న ఒక సైనికుడు ప్రైవేట్ బుట్జ్ (సొంకే మోరింగ్)తో అడాల్ఫ్ హిట్లర్ (మార్టిన్ వుట్ట్కే) సమావేశమవుతాడు. బుట్జ్ జరిపిన దాడులను ఫ్లాష్‌బ్యాక్‌లో చూపిస్తారు: Sgt. డానీ డోనోవిట్జ్ (ఎలి రోత్) అతని దళముని మాటువేసి దాని యొక్క హవల్దార్ ని ఒక బేస్ బాల్ బ్యాట్ తో కొడతాడు, అతనిని జర్మనీయులు "ది బేర్ జు" అని అంటారు. బుట్జ్ తర్వాత రైనే కత్తితో అతని నుదిటి మీద స్వస్తికని చెక్కాడు అని బయటపెడతాడు.
1944 జూన్‌లో షోసాన్న 'ఏమన్యుఎల్ మిమిక్ష్' అని ఒక కొత్త గుర్తింపుతో ఉంటూ పారిస్ లో ఒక సినిమాహాల్లో పనిచేస్తూంటుంది. ఆమె ఫ్రెడ్రిక్ జోలర్ (డేనియల్ బ్రుల్) ను కలుసుకుంటుంది, అతను ఒక జర్మన్ షార్ప్ షూటర్. అతని సాహసకృత్యాలని నాజీ ప్రచార చిత్రములు, "స్టోలజ్ డెర్ నేషన్" ("నేషన్స్ ప్రైడ్" ) లలో చూపెట్టారు. జోలర్, షోసాన్న పట్ల ఆకర్షితుడై, షోసాన్న చిత్రం కోసం జోసెఫ్ గోబెల్స్ (సిల్వెస్టర్ గ్రోత్) చిత్ర ప్రదర్శనను ఆపేదానికి ఒప్పిస్తాడు. షోసాన్న చిత్ర ప్రదర్శన జరిగేటప్పుడు ఎక్కువ మొత్తంలో అత్యంత అగ్నికారకమైన నైట్రేట్ ఫిలింని ఉపయోగించి కాల్చివేయటానికి ఎంతమంది పెద్ద నాజీ అధికారులు ప్రతీకారంతో మరియు కృతనిశ్చయంగా అవకాశం కల్పించారో తెలుసుకుంటుంది. బ్రిటీష్ కూడా 'బాస్టర్డ్స్' మరియు జర్మన్ చలనచిత్ర నటి మరియు రెండవ ఏజెంట్, బ్రిగేట్ వోన్ హమర్ స్మార్క్ (డైనే క్రుగేర్) కారకమైన ఆ సంఘటన గురించి తెలుసుకొని Lt.ఆర్చీ హైకాక్స్ ని దానిని పరిష్కరించుటకు పంపిస్తుంది. హైకాక్స్ మరియు 'బాస్టర్డ్స్' లో ఇద్దరు ఒక చావడి దగ్గర వోన్ హమర్ స్మార్క్ తో కలుస్తారు, అక్కడ గెస్టాపో మేజర్ డైటర్ హేల్స్ట్రోం (ఆగష్టు డీల్) హైకాక్స్ యొక్క విచిత్రమైన యాసను పసిగట్టి తప్పుగా పానీయాల కోసం (జర్మన్ ది కానీ) మూడు-వ్రేళ్ళతో ఆజ్ఞ ఇస్తాడు. అగ్నిపోరాటం మిగిల్చిన పేలుళ్ళలో వోన్ హమర్ స్మార్క్ తప్ప మిగిలిన అందరు మరణిస్తారు. రైనే వోన్ హమర్ స్మార్క్, ప్రశ్నించిన తర్వాత హిట్లర్ చిత్ర ప్రదర్శనకు హాజరు అవుతున్నాడని తెలుసుకొని అతను, డానీ మరియు ఒమర్ (ఒమర్ డూం)లు వొన్ హమర్ స్మార్క్ యొక్క ఇటాలియన్ భద్రత సిబ్బందిగా వచ్చేదానికి పథకం వేస్తాడు. లాండా తర్వాత ఆ చావిడి దగ్గర పరిశోధించి వొన్ హామర్ స్మార్క్ యొక్క బూటును మరియు అతను సంతకంతో ఉన్న ఒక రుమాలును కనుగొంటాడు.
లాండా చిత్ర ప్రదర్శన దగ్గర వొన్ హామర్ స్మార్క్ ని ఏకాంతంగా చూడాలనుకుంటాడు, అక్కడ అతను తను తెచ్చిన బూటును ఆమెకు సరిపోతుందో లేదో తెలుసుకుందామనుకుంటాడు. ఆమె 'బాస్టర్డ్స్' తో కుమ్మక్కైందని అనుకొని ఆమెను గొంతు నులుమి చంపుదామనుకుంటాడు. అతను తర్వాత రైనేని ప్రైవేటు ఉటివిచ్ (బి.జే.నోవాక్) ని బంధించమని ఆజ్ఞ ఇస్తాడు. లాండా రైనే యొక్క కమాండింగ్ అధికారి తోటి నాజి హై కమాండ్ ని హత్య చేసేదానికి డానీ మరియు ఒమర్ ని చిత్రంలో కూర్చోనిచ్చినందుకు గాను బదులుగా ఒక పూర్తి మిలిటరీ పించను మరియు అమెరికా పౌరసత్వాన్ని మంజూరు చెయ్యాలని ఒక ఒప్పందం చేస్తాడు. చిత్రం నడుస్తున్నప్పుడు జోలెర్ షోసాన్నని కలిసే దానికి ప్రొజెక్షన్ గదిలోకి వెళ్తాడు, అక్కడ అతని అతి చొరవను ఆమె తిరస్కరించటంతో అనేకసార్లు ఆమె కోపానికి గురిఅవుతాడు. అతను వెనుకకు తిరగగానే ఆమె అనేకసార్లు అతనిపై కాల్పులు జరుపుతుంది, కానీ అతడు అతని గాయాలకు లొంగిపోయేముందు ఆమెను కాల్చి చంపేస్తాడు. తర్వాత చిత్రంలో ప్రేక్షకులందరు ఒక జూ చేత చంపబడుతున్నారు అని తెలియజేస్తున్న షోసాన్న యొక్క చిత్రంతో ఆ చలన చిత్రానికి అంతరాయం కలుగుతుంది. అదే సమయంలో షోసాన్న యొక్క ఉద్యోగి మరియు ప్రియుడు అయిన మార్సెల్ (జాకి ఇడో) థియేటర్ లోని అన్ని ద్వారాలకు గొళ్ళాలు పెట్టి తాళాలు వేసి తెర వెనుక నిల్వ ఉంచిన నైట్రేట్ ఫిలింని వెలిగిస్తాడు. ఒమర్ మరియు డొనోవిట్జ్ విజయవంతంగా దాడి చేసి గోబెల్స్ మరియు హిట్లర్ ని చంపేసి, బాంబుల టైమర్స్ అన్ని పేలి ఆగి థియేటర్ మొత్తాన్ని నాశనం చేసి లోపల ఉన్న అందరు మరణించేవరకు అక్కడే భయందోళనలతో గుంపుగా ఉన్న నాజీలను కాల్చి చంపేస్తారు.
లాండా మరియు అతని రేడియో ఆపరేటర్ రైనే మరియు ఉటివిచ్ లను వాళ్ళ ఒప్పందానికి అనుగుణంగా అమెరికాకు తీసుకువెళ్తారు, ఒప్పందం ప్రకారం లాండా రైనేకు లొంగిపోయి అతని ఆయుధాలన్నీ అప్పగిస్తాడు, ఉటివిచ్ తనకు సంకెళ్ళు వేసేదానికి అంగీకరిస్తాడు. లాండాని దెబ్బ కొట్టేదానికి రైనే రేడియో ఆపరేటర్ని కాల్చి చంపి మరణించిన అతని కాపాలాన్ని తొలగించమని ఉటివిచ్ కి ఆజ్ఞ ఇస్తాడు. రైనే తర్వాత లాండా నుదిటి మీద స్వస్తికని చెక్కి "ఇదే నేను చేయగలిగిన అత్యున్నతమైన పని కావచ్చు" అని ప్రకటించాడు.
టారంటినో ఈ చిత్ర రచన కోసం ఒక దశాబ్ద కాలం కేటాయించాను అని చార్లీ రోజ్ తో ఒక ముఖాముఖీలో చెప్పాడు ఎందుకంటే అతను కథ వ్రాసేటప్పుడు కథనంలో ఎక్కడా దాని అర్ధం పోకుండా ఉండటానికి "ప్రతి పేజిని చాల శ్రద్ధగా" గమనిస్తూ వ్రాసాడు. టారంటినో అ కథ వ్రాసేటప్పుడు దానిని తనకు అత్యంత ఉన్నతమైనదిగా భావించాడు. అది తను ఇంతకు ముందు ఎన్నడు వ్రాయనంత ఉత్తమమైనదిగా ఉంటుంది అని కూడా భావించాడు. టారంటినో చిత్రానికి ట్యాగ్‌లైన్ వ్రాసేటప్పుడు "ఒక బృహత్కార్య చిత్రంలోని యువకుల సమూహం అని వివరించారు. [ఇది] నా "Dirty Dozen" లేదా "Where Eagles Dare" లేదా "Guns of Navarone" వంటిదే." టారంటినో ప్రకారం అతని చిత్రాలన్నిటిలో, "ఇన్గ్లోరియస్ బాస్టర్డ్స్" లో కూడా పునరావృతమయ్యే ఒక ముఖ్య లక్షణం ఏంటంటే ఒక విలక్షణమైన హాస్యం, అది ఎలా ఉంటుందంటే హాస్యపూరితంగా లేని సన్నివేశాలు కూడా ప్రేక్షకులకి నవ్వు తెప్పిస్తాయి.
2002లో, టారంటినో "ఇన్గ్లోరియస్ బాస్టర్డ్స్" అనుకున్న దానికన్నా పెద్ద విజయాన్ని సాధించిందన్న విషయాన్నీ, ఇతర దర్శకులు చాలామంది కూడా రెండవ ప్రపంచయుద్ధం చిత్రాలు తీస్తున్నారని తెలుసుకున్నాడు. ఇదే సమయంలో టారంటినో దాదాపుగా పూర్తి అయిన మూడు స్క్రిప్టులని తయారుచేస్తూ "నేను ఇంతకుముందు ఎప్పుడు చేయనంత గొప్ప రచన" అని ప్రకటించాడు. కానీ నేను ముగింపుకి రాలేకపోతున్నాను" అన్నారు. అందుకని, దర్శకుడు తను అనుకున్న చిత్రాలని పక్కనపెట్టి "కిల్ బిల్" అనే రెండు భాగాల చిత్రానికి(2003–2004) దర్శకత్వం వహించాడు. "కిల్ బిల్" పూర్తి అయ్యాక, టారంటినో తిరిగి తన మొదటికథను ఒక చిన్న వరుస కార్యక్రమాలుగా మార్చే ఆలోచన చేసాడు. స్క్రిప్ట్ ని తగ్గించే బదులు, అతని "పల్ప్ ఫిక్షన్" స్క్రిప్ట్ లో సరిగా సరిపోయే భాగాన్ని దానికి మార్గదర్శినిగా ఉపయోగించుకున్నాడు. అతను తర్వాత 2005 లో "ఇన్గ్లోరియస్ బాస్టర్డ్స్" ని నిర్మాణం చేపట్టారు. సవరించిన ఆధార వాక్యం విధి నిర్వహణను వదిలి వారి మిత్రులకు సహాయం చేస్తున్న సైనికులను లక్ష్యంగా చేసుకుని తయారుచేసారు. అతను వారి గురించి ఏమని వివరించారంటే "రెండవ ప్రపంచయుద్ధంలో ఉన్న పెద్ద ఒప్పందంలో ఉన్ననాయకుల్లాగా ఉండవద్దు".
నవంబర్ 2004లో, టారంటినో "ఇన్గ్లోరియస్ బాస్టర్డ్స్" నిర్మాణాన్ని మధ్యలోనే ఆపి తకాషి మైక్ యొక్క స్పాజెట్టి వెస్ట్రన్ చిత్రం "సుకియాకి వెస్ట్రన్ జాంగ్" లోని ఒక పాత్రకు బదులు కుంగ్ ఫు చిత్రం మాండరిన్ లో పూర్తిగా నటించారు. ఆ ప్రాజెక్ట్ సరిగా జరగలేదు, దానికి బదులు అతను 2007లో చివరిగా "గ్రైండ్ హౌస్" ఒక భాగానికి దర్శకత్వం వహించారు.ఇదంతా ఆయన "ఇన్గ్లోరియస్ బాస్టర్డ్స్" తిరిగి పనిచేయడానికి ముందు చేసారు. ఈ చిత్రం పేరుని దర్శకుడు ఎంజో కాస్టలరియొక్క 1978 యుద్ధ చిత్రం, "ది ఇన్గ్లోరియస్ బాస్టర్డ్స్" ప్రేరణతో ఎంచుకున్నారు. కేన్స్ ఫిలిం ఫెస్టివల్ లో ఒక వార్తా సమావేశంలో ఆ చిత్రం పేరు యొక్క స్పెల్లింగ్ గురించి వివరణ అడిగినప్పుడు టారంటినో "నేను దాని గురించి ఎప్పటికి వివరించాను" అన్నారు. కానీ బాగా దాని మీద ఒత్తిడి చేసి అడిగినప్పుడు టారంటినో "ఇన్గ్లోరియస్" లో మొదటి "యు" గురించి చెప్పలేదు కానీ ""బాస్టర్డ్స్" ? గురించి చెప్పారు. అది మీరు మాములుగా ఎలా చెప్తారో:"బాస్టర్డ్స్" " అని అలాగే చెప్పవచ్చు అన్నారు. టారంటినో ఆ తర్వాత ఒక ఇంటర్వ్యూలో తప్పు స్పెల్లింగ్ టైటిల్ "ఒక బాస్కైట్-ఎస్క్ టచ్" అన్నారు. ఆ తర్వాత అతను "లేట్ షో విత్ డేవిడ్ లేటేర్మన్" లో "ఇన్గ్లోరియస్ బాస్టర్డ్స్" "టారంటినో తరహా స్పెల్లింగ్" అని వ్యాఖ్యానించారు.
హన్స్ లాండా, పాత్రలో ఆస్ట్రియన్ నటుడు క్రిస్టోఫ్ వాల్ట్జ్ నటించాడు, టారంటినో ముందు లియోనార్డో డికాప్రియోని ఆ పాత్రలో నటింపచేయాలని కోరుకున్నాడు. చివరికి ఆ పాత్ర ఆస్ట్రియన్ క్రిస్టోఫ్ వాల్ట్జ్ ని వరించింది. టారంటినో ప్రకారం ఎవరైతే ఆ పాత్రకి "న్యాయం చేయలేరని" భయపడ్డానో వారికి "నా చిత్రాన్ని ఇచ్చేశాను".
పిట్ మరియు టారంటినో చాల సంవత్సరాలు కలిసి పనిచేసారు, కానీ వాళ్ళు సరైన ప్రాజెక్ట్ కోసం ఆగాల్సి వచ్చింది. టారంటినో "ఇన్గ్లోరియస్ బాస్టర్డ్స్" స్క్రిప్ట్ మధ్యలో ఉన్నప్పుడే ఆల్డో రైనే పాత్రకు పిట్ అయితే న్యాయం చెయ్యగలడు అని భావించాడు. స్క్రిప్ట్ వ్రాయటం అయిపోయిన వెంటనే, టారంటినో పిట్ ఆ పాత్రకు "అధ్బుతం"గా వుంటాడు అని అలోచించి పిట్ యొక్క గుమస్తాకి అతను తనకు అందుబాటులో ఉన్నాడా లేదా అని ఫోన్ చేసాడు.
టారంటినో ఆడం సాండ్లర్ ని డానీ డోనోవిట్జ్ పాత్రను పోషించమని అడిగారు, కానీ సాండ్లర్ "ఫన్ని పీపుల్" సినిమా షెడ్యూల్ సమస్య కారణంగా తిరస్కరించాల్సి వచ్చింది. ఆయనకు బదులు ఆ పాత్ర ఎలి రోత్ పోషించారు. రోత్ కూడా ఆ చిత్రంలో "నేషన్స్ ప్రైడ్" అనే ఒక చిత్రానికి దర్శకత్వం వహించాడు, దానికోసం 300 అదనపు తారాగణాన్ని ఉపయోగించారు. ఆ దర్శకుడు చిత్రంలో Lt. ఆర్చీ హైకాక్స్ పాత్రలో సైమన్ పెగ్ ను నటింపచేయాలని అనుకున్నాడు, కానీ ఆ నటుడు స్పీల్ బర్గ్ యొక్క "" ఇచ్చిన షెడ్యూల్ సమస్య వలన బలవంతంగా తప్పుకోవాల్సి వచ్చింది. టారంటినో నటి నాస్టాస్జ కిన్స్కితో బ్రిడ్జేట్ వొన్ హామార్ స్మార్క్ పాత్రలో నటించేదాని గురించి మాట్లాడారు. ఆమెను కలిసే దానికి ఆయన జర్మనీకి కూడా వెళ్లారు కానీ ఒప్పందం కుదరలేదు, తర్వాత టారంటినో ఆమెకు బదులు డైనే క్రుగేర్ ను ఆ పాత్ర కోసం ఎంపిక చేసుకున్నారు.
రాడ్ టేలర్ నటన నుండి విరమించారు ఆయనకు సమర్ధుడైన ఏజెంట్ కూడా లేరు. కానీ టారంటినో చిత్రంలో చర్చిల్ పాత్రను ఇస్తాను అనగానే తిరిగి నటించటానికి వచ్చారు. ఆ పాత్రని పోషించే ప్రయత్నంలో టేలర్ ప్రధాన మంత్రి భంగిమ, శరీర భాష, ఉచ్చారణ ఎలా ఉంటుందో తెలుసుకొనటానికి డజన్ల కొద్దీ చర్చిల్ ని వర్ణిస్తున్న DVDలను చూశారు. టేలర్ మొదట వాళ్ళు ఆ పాత్ర గురించి చర్చించుకునేటప్పుడు బ్రిటీష్ నటుడు ఆల్బర్ట్ ఫిన్నెని అ పాత్రకి సిఫారసు చేసాడు, కానీ చివరికి టారంటినో "పట్టుదల" వలన దానిని చేయటానికి ఒప్పుకున్నాడు. మైక్ మయేర్స్, ఈయన టారంటినోకి అభిమాని, మయేర్ యొక్క తల్లితండ్రులు బ్రిటీష్ ఆర్మడ్ ఫోర్సెస్ లో పనిచేసినందువలన ఈ చిత్రంలో పనిచేయటానికి ముందు ఆలోచించాడు. పాత్ర యొక్క మాండలీకం మతాల ప్రకారం మఎర్ దానిని అధికార వర్గం ఉపయోగించే ప్రాంతీయ ఆంగ్ల ఉచ్చారణ అని భావించాడు, కానీ " ఈ పోరుతో నేను విసిగిపోయాను ఈ సహచరుడు దీనిని ముగిస్తే గొప్పగా వుంటుంది ఎందుకంటే నా దేశం కష్టాల్లో ఉంది" అనే ఒక దృక్పధంతో ఉన్నాడు.
దర్శకుడు ఎంజో జి. కేస్టెలరి కూడా చిత్రంలో ఒక హాస్య పాత్రలో ప్రత్యక్షమవుతారు. ఇతను ముందు కూడా అతను దర్శకత్వం వహించిన చిత్రం "ఇన్గ్లోరియస్ బాస్టర్డ్స్" లో కూడా ఒక జర్మన్ లాగా హాస్యపాత్ర పోషించారు, తిరిగి అదే పాత్రలో కానీ వేరొక హోదాలో మరియు SS సంస్థలో ఈ చిత్రంలో నటించారు. కేస్టేలరి యొక్క "ది ఇన్గ్లోరియస్ బాస్టర్డ్స్" లో నటించిన బో స్వెంసన్ కూడా ఈ చిత్రంలో ఒక చిన్న హాస్యపాత్ర పోషించారు, కానీ "నేషన్స్ ప్రైడ్" ట్రైలర్ లో బాగా దగ్గరగా కనిపిస్తారు. సామ్యుల్ యల్. జాక్సన్ మరియు హర్వే కైటేల్, ఇద్దరు టారంటినో యొక్క చాల చిత్రాలలో నటించారు, ఈ చిత్రంలో వ్యాఖ్యాతగా మరియు OSS కమాండర్ పాత్రలో భాగం పంచుకున్నారు.
మిసెస్.హిమేల్ స్టీన్ మరియు మేడం అడా మిమీక్స్ రెండు పాత్రలలో వరుసగా క్లోరిస్ లీచ్మన్ మరియు మగ్గీ చుంగ్ లు నటించారు, కానీ ఇద్దరూ చిత్ర నిడివి ఎక్కువైన కారణాల వలన తొలగించబడ్డారు.
టారంటినో తన అద్భుతమైన వీరోచితగాధను తెరకెక్కించే ప్రయత్నంలో ది వెయిన్ స్టీన్ కంపెనీతో జట్టు కట్టారు. జూలై 2008లో టారంటినో మరియు అధికార నిర్మాతలు హార్వే మరియు బాబ్ వెయిన్ స్టీన్ 2009కి కేన్స్ ఫిలిం ఫెస్టివల్ లో పామ్ డి'ఆర్ కోసం పోటీ పడటానికి విడుదల అయ్యేటట్టుగా ఒక వేగవంతమైన నిర్మాణ షెడ్యూల్ ను తయారుచేసారు. వెయిన్ స్టీన్ కంపెనీ చిత్రానికి ఆర్థిక సహకారాన్ని అందించి అమెరికా సంయుక్త రాష్ట్రాలలో పంపిణీ చేసి, తర్వాత యూనివర్సల్ పిక్చర్స్ తో మిగిలిన సినిమాకి రుణాన్ని అందించేటట్టుగా మరియు అంతర్జాతీయంగా చిత్రాన్ని పంపిణీ చేసేట్లుగా ఒప్పందం చేసుకున్నారు. జర్మనీ మరియు ఫ్రాన్సులను చిత్రీకరణ ప్రదేశాలుగా నిర్ణయించి అక్టోబర్ 2008లో జర్మనీలో ప్రాథమిక చిత్రీకరణని మొదలుపెట్టారు. చిత్రీకరణను అక్టోబర్ 13, 2008,కి మొదలుపెట్టే విధంగా నిర్ణయించి అదే వారంలో షూటింగ్ కూడా మొదలుపెట్టారు. స్పెషల్ ఎఫ్ఫెక్టులను K.N.B.EFX గ్రూప్ వారు గ్రెగ్ నికోటెరో చేత చేయించారు ఇంకా చిత్రం ఎక్కువ భాగాన్ని పోట్స్ డాం, జర్మనీ లోని బాబెల్స్ బెర్గ్ స్టూడియోస్ లో ఇంకా చెక్ రిపబ్లిక్తో కలిసి ఉన్న జర్మన్ బోర్డర్ దగ్గర మంచి ఆరోగ్యకరమైన వాతావరణం ఉన్న బాడ్ శాండు గ్రామంలో చిత్రీకరించి ఎడిటింగ్ చేసారు. థియేటర్ లోని అగ్ని దృశ్యాలలో 400 °C లు రావాల్సిన మంట 1,200 °C (2,000 °F) దగ్గర మండేసరికి మేము "దాదాపుగా భస్మం" కావలసింది అని రోత్ అన్నారు. అతను స్వస్తికని ఉక్కు తీగలతో కట్టారు కాబట్టి పతనం అవ్వాల్సింది కాదు, కానీ అ ఉక్కు ద్రావకమైంది అని అన్నారు.
కేన్స్ లో చిత్రాల ప్రదర్శన జరిపేటప్పుడు, టారంటినో సినిమాని జూన్ లో చిత్రం చివరిగా విడుదల చేసేలోగా ఇంకా మార్పులు చేర్పులు చెయ్యబోతున్నాను కాబట్టి కేన్స్ ఫిలిం ఫెస్టివల్ లో ప్రదర్శన కోసం త్వరపడి పూర్తి చేసిన చిత్రానికి ఇంకా కొన్ని దృశ్యాలను చేర్చటానికి సమయమివ్వాలని కోరాడు.
స్క్రిప్ట్ యొక్క ఆఖరు సవరణ ప్రతి పూర్తి అయ్యేలోగా అది ఇంటర్నెట్ లో ప్రత్యక్షమైంది, తర్వాత టారంటినోకి చాల మంది అభిమానులు సైట్లు మొదలుపెట్టి స్క్రిప్ట్ మీద సమీక్షలు మరియు విమర్శలు పంపటం మొదలుపెట్టారు.
సినిమా మొదటి పూర్తి టీజర్ ట్రైలర్ ప్రదర్శన ఫిబ్రవరి 10, 2009న "ఎంటర్తైన్మెంట్ టు నైట్" లో ప్రదర్శితమైనది. ఆ తర్వాత వారం "ఫ్రైడే ది 13th" చిత్రంతో పాటుగా US థియేటర్స్ లో చూపించబడింది. ట్రైలర్ లో Lt. ఆల్డో రైనే మిగిలిన బాస్టర్డ్స్ తో నాజీ సేవకులని చుట్టుముట్టి హింసించి, హత్య చేసి కపాలాలని తొలగించటానికి వేసిన పధకం గురించి వివరిస్తూ మాట్లాడుతున్న దృశ్యాలు తొలిగించబడ్డాయి, మధ్యలో అనేక రకాల దృశ్యాలు చిత్రం నుంచి తొలగించబడ్డాయి. ది స్పగె ట్టి-వెస్ట్రన్ఎస్క్ కికెర్స్ లో "వన్స్ అపాన్ ఎ టైం ఇన్ నాజీ ఆక్యుపైడ్ ఫ్రాన్స్", దీనిని చిత్రం యొక్క టైటిల్ కోసం పరిగణలోకి తీసుకున్నారు. ఇంకా "ఒక బాస్టర్డ్ యొక్క పని ఎప్పటికి కాదు", ఈ వాక్యం చిత్రంలో ఎక్కడా చెప్పబడదు. (ఈ వాక్యం స్క్రిప్ట్ లో బేర్ జు యొక్క గతంలో వుంటుంది).
సినిమా యునైటెడ్ కింగ్డం మరియు ఫ్రాన్సు, లలో ఆగష్టు 19, 2009న U.S. లో ఆగష్టు 21, 2009న విడుదల అయ్యే రెండు రోజుల ముందే విడుదల అయ్యింది. ఇది జర్మనీలో ఆగష్టు 20, 2009 లో విడుదల అయింది. కొన్ని యూరోపియన్ చిత్రాల తొలి ప్రదర్శనలు ఆగష్టు 15 మొదలయ్యాయి.
నాజి ఐకానోగ్రఫీని జర్మనీలో ప్రదర్శించటాన్ని నిర్బంధించటం వలన చిత్రం యొక్క జర్మన్ పబ్లిసిటీ వెబ్ సైట్ ని యూనివర్సల్ పిక్చర్స్ వాళ్ళు సెన్సార్ చేసారు. చిత్రం పేరులో ఉన్నస్వస్తికని తొలగించి ఉక్కు హెల్మెట్ లో నాజీ గుర్తుకి బదులు తూటా యొక్క రంధ్రాన్ని ఉంచారు. జర్మన్ వెబ్ సైట్ లోని డవున్లోడ్ విభాగాన్ని స్వస్తిక వాల్ పేపర్ ని డవున్లోడ్ చేసుకోకుండా సవరణ చేసారు. ప్రచార చిత్రాలు మరియు వాల్ పేపర్ లలో నాజీ ఐకానోగ్రఫీని చూపించనప్పటికి, జర్మన్ లా ప్రకారం అది "వర్క్స్ అఫ్ ఆర్ట్"కి అన్వయించబడదు కాబట్టి ఈ చిత్రాన్ని జర్మనీలో సెన్సార్ చేయలేదు. పోలాండ్, లో అన్ని ప్రచార సాధనాల్లో మరియు DVD మీద కళని మార్చకుండా ఉంచారు, కానీ చిత్రం పేరుని మాత్రం "బెకార్తి వోజ్నీ" (బాస్టర్డ్స్ అఫ్ వార్) అని అనువదించారు, అందువలన అది ఎక్కడైతే ఆర్ట్ వర్క్ మీద "O" ఉండాలో అక్కడ ఉండదు.
3,165 థియేటర్స్ లో ఉత్తర అమెరికాలో విడుదల అయిన తొలి శుక్రవారం $14.3 మిలియన్ డాలర్లు సాధించి వారంతంలో నికరంగా $38 మిలియన్ డాలర్ల ఆదాయంతో "డిస్ట్రిక్ట్ 9" అధిగమించి టారంటినోకి వ్యక్తిగతంగా అత్యున్నతమైనదిగా నిలిచి బాక్స్ ఆఫీస్ దగ్గర మొదటి స్థానంలో నిలిచింది. రెండవ వారంకి ఈ చిత్రం "ది ఫైనల్ డెస్టినేషన్" చిత్రం తర్వాత $20 మిలియన్ డాలర్లతో రెండవ స్థానంలో నిలిచింది, మొదటి పది రోజులకి $73.8 మిలియన్ డాలర్ల వసూళ్లను సాధించింది. "ఇన్గ్లోరియస్ బాస్టర్డ్స్" అంతర్జాతీయంగా 22 మార్కెట్లలో 2,650 థియేటర్స్ లో మొదలయ్యి $27.49 మిలియన్ డాలర్ల వసూళ్లు సాధించి మొదటి స్థానంలో నిలిచింది. $6.09 మిలియన్ డాలర్ల వసూళ్లతో 500 థియేటర్స్ లో విడుదల అయ్యి ఫ్రాన్స్ మొదటి స్థానంలో ఉంది. 444 థియేటర్స్ లో $5.92 (£3.8m) మిలియన్ డాలర్ల వసూళ్లతో యునైటెడ్ కింగ్డం కూడా ముందంజలో ఉంది. జర్మనీ 439 థియేటర్స్ లో $4.20 మిలియన్ డాలర్లు వసూళ్లు ఆస్ట్రేలియా 266 థియేటర్స్ లో $2.56 ($2.8m) మిలియన్ డాలర్ల వసూళ్లు సాధించాయి. అమెరికా సంయుక్త రాష్ట్రాలలో మరియు కెనడాలో $120.8 మిలియన్ డాలర్లు మరియు $199.5 మిలియన్ డాలర్లు మిగిలిన ప్రదేశాలలో ఇంకా $320.3 మిలియన్ డాలర్లు వసూళ్లను ప్రపంచ వ్యాప్తంగా సాధించింది. "ఇన్గ్లోరియస్ బాస్టర్డ్స్" టారంటినోకి అమెరికా సంయుక్త రాష్ట్రాలలో మరియు ప్రపంచ వ్యాప్తంగా అన్నిటికన్నా ఎక్కువ వసూళ్లను సాధించిన చిత్రం.
ఈ చిత్రానికి విమర్శకుల వద్ద నుండి ఆశావాహ సమీక్షలే వచ్చాయి. సమీక్షల అగ్రిగేటర్ రోటేన్ టొమాటొస్ 256 మంది విమర్శకులు ఇచ్చిన సమీక్షలలో 89% ఆశావాహమైన సమీక్షలు 10 కి గాను 7.7 గణన సరాసరితో వచ్చాయి అని నివేదికని ఇచ్చారు. రోటెన్ టొమాటొస్ "ఉత్తమ విమర్శ"లు ముఖ్యమైన మరియు ప్రజాదరణ పొందిన విమర్శలు పేరున్న వార్త పత్రికల నుండి, వెబ్ సైట్ ల నుండి, టెలివిజన్ మరియు రేడియో కార్యక్రమాల, నుండి సేకరించబడ్డాయి. ఈ సినిమా మొత్తం మీద 41 సమీక్షల ఆధారంగా సరాసరి 76% రేటింగ్ పొందింది. వెబ్ సైట్లలో వచ్చిన అందరి విమర్శకుల ఏకాభిప్రాయం ప్రకారం టారంటినో యొక్క "ఒక ఉత్కంటభరితమైన సాంప్రదాయాన్ని మేళవించిన ప్రయాణమైన "ఇన్గ్లోరియస్ బాస్టర్డ్స్" ఒక హింసాత్మకమైన, నిరంకుశమైన మరియు వినోదభరితమైన చిత్రం." చిత్రానికి వచ్చే సమీక్షలలో 1-100 వరకు స్కోరును ఇచ్చే మెటాక్రిటిక్, ఈ చిత్రానికి 36 సమీక్షల ఆధారంగా ౬౯ సరాసరి రేటింగ్ ని ఇచ్చింది.
మొదట్లో వచ్చిన సమీక్షలన్నిటిని కేన్స్ చలనచిత్రోత్సవం కలిపారు. దీనిని ఫ్రెంచ్ వార్తాపత్రిక "లి మాండే" ఖండించి "టారంటినో రెండవ ప్రపంచ యుద్ధాన్ని కల్పించి వ్రాయటంలో విఫలమయ్యారు" అని పేర్కొంది. దీన్ని తప్పించి, కేన్స్ లో ఈ చిత్రానికి 8 నుండి 11 నిమిషాలపాటు మొదటి ప్రదర్శన తర్వాత విమర్శకులు అందరు లేచి నిలబడి అభినందనలు అందించారు. అన్నే థామ్సన్ "వెరైటీ" సంచిక చిత్రాన్ని ప్రశంసించింది, కానీ ఈ చిత్రం అంత అత్యుత్తమమైనది కాదు అని అభిప్రాయపడుతూ "ఇన్గ్లోరియస్ బాస్టర్డ్స్" చూడటాని తమాషాగా వుంటుంది కానీ చిత్రం అంతా అంత మనోహరంగా లేదు అని పేర్కొంది. ఎవరైనా ఈ చిత్రాన్ని మరీ లోతుగా ఆలోచించవద్దు, చిత్రాన్ని చిత్రంలాగే చూసి దాని సంబంధించిన వాటి గురించి మరియు దృశ్యాలను వర్ణించే విధానంని అభినందించాలి. ఇది రెండవసారి చూస్తే బాగా అర్ధం అవుతుంది". విమర్శకుడు జేమ్స్ బెరార్డినేల్లి 2009లో తన మొదటి నాలుగు నక్షత్రాల రివ్యూని ఇచ్చి, ""ఇన్గ్లోరియస్ బాస్టర్డ్స్"తో క్వెంటిన్ టారంటినో "పల్ప్ ఫిక్షన్" నుండి గొప్ప చిత్రాన్ని తీసారు ఇంకా ఈ చిత్రం "ఇది ఒక కష్టంతో చేసే ఇష్టమైన ప్రయాణం" అన్నారు. "చికాగో సన్-టైమ్స్" లో పనిచేస్తున్న రోగేర్ ఎబెర్ట్ కూడా ఈ చిత్రానికి నాలుగు నక్షత్రాల సమీక్షని ఇచ్చాడు, "క్వెంటిన్ టారంటినో యొక్క 'ఇన్గ్లోరియస్ బాస్టర్డ్స్' ఒక ధైర్యవంతమైన, సాహసోపేతమైన యుద్ధ చిత్రం, అది కొంచెం నసపెడుతూ, కొందరిని భయపెడుతూ మళ్ళి ఇంకోసారి అతను ఒక ఉల్లాసవంతమైన ప్రయత్నం" చేసే దర్శకుడు అని వ్రాశాడు. రచయిత మరియు విమర్శకుడు డేనియల్ మెండెల్సన్ జూయిష్-అమెరికన్ సైనికులు యురోపియన్ జూస్ కి చేసిన అన్యాయానికి అనుసరించిన తీరుని చిత్రీకరించిన దృశ్యాలు ఆయనని బాగా కలతపరిచాయని, "ఇన్గ్లోరియస్ బాస్టర్డ్స్ లో ఆ క్రూరమైన హింసని టారంటినో జూస్ ని నాజీలుగా మార్చటంలో ఆ రుచిని బాగా అనుభవించారు" అని అన్నారు. బ్రిటిష్ విమర్శకుడు పీటర్ బ్రాడ్షా ఏమన్నారంటే నేను "విసుగు తెప్పించేంత క్రూరంగా మరియు మరి అతిశయమైన భంగపాటులాగా ఉన్న దీనిని చూసి నేను భంగపడ్డాను". "ది న్యూ యార్కర్" సంబంధించిన డేవిడ్ డేన్బి క్రిస్టోఫ్ వాల్ట్జ్ ("అమెరికన్ ఆడియన్స్ కి ఒక మంచి క్రొత్త నటుడు") ని ప్రశంసించేటప్పుడు ఈ చిత్రం గురించి ఎలాంటి అభిప్రాయాన్ని వెలిబుచ్చారంటే "ఈ చిత్రం చాల నైపుణ్యంతో తీసారు, కానీ దీన్ని ఒక పరిహాసంగా చూసి సంతోషపడటం మాత్రం వెర్రితనంగా ఉంది" అన్నారు. [...] టారంటినో కొంచెం సందిగ్ధంలో పడ్డారు : దృశ్యాలను చిత్రీకరించటంలోని అతని నైపుణ్యం మూర్ఖత్వం వలన "idiot de la cinemathèque" వలె అడుగంటింది.
ఈ చిత్రం జూయిష్ పాత్రికేయుల నుండి విమర్శలను ఎదుర్కోవాల్సివచ్చింది. "టాబ్లెట్" నుండి లీల్ లైబోవిట్జ్ ఈ చిత్రంలో నైతికత లోపించింది అని విమర్శించారు. అతను చిత్రం యొక్క సామర్ధ్యం జ్ఞానాన్ని మరియు కపటాన్ని అర్ధం చేసుకోవటాన్ని తెలియచేయటం మీద ఆధారపడి వుంటుంది అని వాదించాడు, కానీ "ఇన్గ్లోరియస్ బాస్టర్డ్స్" "వాస్తవానికి ప్రత్యామ్నాయాన్ని, ఒక మాయని మరియు మానిచీన్ జాతి యొక్క లోకాన్ని అక్కడ నైతికత గురించి ఆలోచించాల్సిన అవసరం లేకుండా హింసతో ప్రతిదాన్ని పరిష్కరించే విధానం గురించి వివరిస్తుంది, మరియు థర్డ్ రీచ్ ఎల్లప్పుడూ ఒక ఫిలిం రీల్ మరియు కార్టూనిష్ ఓటమికి దూరంగా వెలిగించిన అగ్గిపుల్ల" అని కూడా అన్నారు. ఆంటోని ఫ్రోష్, "గాలస్ ఆస్ట్రాలిస్" అనే ఆన్ లైన్ సంచిక రచయిత ఈ చిత్రం గురించి ఈ చిత్రం దానిలోని పాత్రలను తీర్చిదిద్దటంలో విఫలమైంది, చిత్రానికి ఒక గుర్తింపుని అందిపుచ్చుకుంది కానీ జుయిష్ తత్వం తగ్గింది" అని విమర్శించాడు.
క్రిస్టోఫ్ వాల్ట్జ్ మాత్రమే కేన్స్ పురస్కారాన్ని పొందాడు, అతను ఫెస్టివల్ చివరలో బెస్ట్ లీడింగ్ యాక్టర్ అవార్డుని పొందాడు. చూడ్.కాం యొక్క చిర విమర్శకుడు డెవిన్ ఫారసీ ఏమన్నారంటే:"ఈ విచారం సమీక్షకి చాల రోజులముందే కలిగింది, కానీ నన్ను పూర్తి చెయ్యనివ్వండి: "క్రిస్టోఫ్ వాల్ట్జ్ కి ఆస్కార్ ప్రతిపాదన కాదు అతని చేతిలో ఒక నిజమైన ఆస్కార్ ఉండాలి...అతను ఒక బంగారు బహుమతి పొందాలి".
ఈ చిత్రం నాలుగు గోల్డెన్ గ్లోబ్ ప్రతిపాదనలను పొందింది వాటిలో బెస్ట్ మోషన్ పిక్చర్ - డ్రామా మరియు వాల్ట్జ్ కి బెస్ట్ సపోర్టింగ్ యాక్టర్ గా అవార్డు లభించాయి. ఈ చిత్రం ఇంకా మూడు స్క్రీన్ యాక్టర్స్ గిల్డ్ అవార్డు ప్రతిపాదనలు ఇంకా వాల్ట్జ్ కి బెస్ట్ కాస్ట్ మరియు బెస్ట్ సపోర్టింగ్ యాక్టర్, అవార్డులు వచ్చాయి. ఈ చిత్రం టారంటినోకు ఉత్తమ దర్శకుడి అవార్దుతో పాటు ఆరు BAFTA అవార్డులకు ప్రతిపాదించబడింది. ఫిబ్రవరి 2010లో ఈ చిత్రం ఎనిమిది అకాడమి అవార్డులు ప్రతిపాదనలు వచ్చాయి, వాటిలో బెస్ట్ పిక్చర్, బెస్ట్ సపోర్టింగ్ యాక్టర్గా వాల్ట్జ్, బెస్ట్ డైరెక్టర్ మరియు బెస్ట్ ఒరిజినల్ స్క్రీన్ ప్లేలు ఉన్నాయి. వాల్ట్జ్ ఉత్తమ సహాయ నటుడిగా అకాడమి అవార్డుపొందాడు.
ఈ చిత్రం అమెరికా సంయుక్త రాష్ట్రాలు మరియు ఆస్ట్రేలియాలలో డిసెంబర్ 15,2009లో సింగిల్ డిస్క్ DVD మరియు రెండు-డిస్క్ ల స్పెషల్ ఎడిషన్ DVD మరియు బ్లూ-రే ల పైన విడుదల అయింది. ఇది UKలో డిసెంబర్ 7, 2009 న DVD మీద మరియు బ్లూ-రే మీద విడుదల అయింది. విడుదల అయిన మొదటి వారంలో అమెరికా సంయుక్త రాష్ట్రాలలో "ఇన్గ్లోరియస్ బాస్టర్డ్స్" దాదాపుగా 1,581,220 DVD ల అమ్మకాలతో $28,467,652 డాలర్లు ఆర్జించి "ది హన్గోవర్" తర్వాత స్థానంలో నిలిచింది.
చిత్రం అమరికన్ వెర్షన్ లో కన్నా జర్మన్ వెర్షన్ లో 50 సెకన్లు ఎక్కువగా ఉంటుంది. చావడిలో దృశ్యాలను పొడిగించారు. మిగతా దేశాలలో పొడిగించిన దృశ్యాలను అదనపు దృశ్యాలుగా విడుదల చేసినా జర్మన్ థియేటర్స్ లో DVD లలో మరియు బ్లూ-రే లలో మాత్రం మొత్తం దృశ్యాలను ఉంచారు.
టారంటినో మొదట ఈ చిత్రానికి ఎన్నియో మొర్రికన్ చేత సౌండ్ ట్రాక్ సమకూర్చాలనుకున్నాడు. కానీ మొర్రికన్ గ్యుసిప్పే టర్నెటార్ యొక్క "బారియా" చిత్రానికి నిర్మాణ షెడ్యుల్ లో వుండటం వలన ఆయన ఈ చిత్రానికి పని చేయలేకపోయాడు. మొత్తం మీద టారంటినో మొర్రికన్ చేత ఎనిమిది ట్రాక్స్ కి పనిచేయించుకోగలిగారు వాటిలో నాలుగు CD లో కూడా చేర్చబడ్డాయి.
చిత్రం మొదలయ్యేటప్పుడు వచ్చే గేయం "ది గ్రీన్ లీవ్స్ ఆఫ్ సమ్మర్" అనే జానపద గేయం నుండి తీసుకున్నారు. ఈ గేయం 1960 చిత్రం "ది అలమో" కోసం డిమిట్రి టియోంకిన్ మరియు పాల్ ఫ్రాన్సిస్ వెబ్స్టర్ సమకూర్చినది. సౌండ్ ట్రాక్ రకరకాల సంగీత రీతులను ఉపయోగించుకుంది వాటిలో స్పాజెట్టి వెస్ట్రన్, R&B మరియు డేవిడ్ బోవీ యొక్క 1982 చిత్రం "కాట్ పీపుల్" లోని ఇతివృత్తం ఉన్నాయి. ఈ చిత్రం సంభాషణల రచయితలని కలపకుండా చేసిన టారంటినో యొక్క మొదటి సౌండ్ ట్రాక్ ఈ సౌండ్ ట్రాక్ ఆగష్టు 18, 2009లో విడుదల అయ్యింది.